**Záróvizsga tételsor az andragógia BSc alapszakon végző hallgatók számára (közös tételek, szakmai törzsanyag)**

1. Mutassa be a felnőttképzés hazai jogi szabályozását! Ismertesse a felnőttképzésről szóló 2013. évi LXXVII. törvény legfontosabb tartalmi elemeit és szabályozási elveit!
2. Ismertesse az andragógia fogalomrendszerét, a felnőttség fogalmi meghatározását, valamint az andragógia, mint önálló tudományos diszciplína kialakulását!
3. Ismertesse a felnőttképzés fogalmát, céljait és funkcióit!
4. Értelmezze a második esély fogalmát! Mutassa be a felnőttkori tanulás és a társadalmi mobilitás kapcsolatát, a tudás társadalmi rétegzettségének andragógiai aspektusait!
5. Ismertesse a felnőttoktatás szakágazatait és intézményrendszerét.
6. A felnőttkori tanulás jellemzői és célcsoportjai, a motiváció szerepe a tanulási folyamatban.
7. Foglalja össze a felnőttképzési tevékenység tartalmát! Mutassa be a felnőttképzés nemzetközi irányait az UNESCO által szervezett konferenciák segítségével!
8. Ismertesse a szakmastruktúra, valamint a hosszú távú munkaerő-piaci folyamatok változásainak hatását a felnőttoktatás rendszerére! Mutassa be a foglalkoztatáspolitika és a felnőttképzés kapcsolatrendszerét az Oktatás és képzés 2020 program aspektusából!
9. Ismertesse a felnőttképzés szerepét az emberi erőforrás fejlesztési folyamatokban. Mutassa be a felnőttképzés finanszírozási formának jellemzőit Magyarországon. Konkrét példán keresztül mutassa be a munkahelyi képzések célját, funkcióit, finanszírozási forrásait!
10. Mutassa be az életpálya tanácsadást, mint az egész életen át tartó tanulás eszközrendszerének komponensét. Ismertesse a European Lifelong Guidance Policy Network (ELGPN) feladatát, jellemzőit, fő kutatási és együttműködési területeit.
11. Ismertesse a kompetencia fogalomrendszerét, a kompetenciák felértékelődésének okait, a munkaköri kompetenciák jellemzőit. Egy konkrét munkakör példáján keresztül mutassa be a munkakörelemzés folyamatát (DACUM- módszer)!
12. Ismertesse a makroszintű tervezési tevékenység jellemzőit, a Nemzeti Fejlesztési Tervek szükségességét. Emelje ki a Humán Erőforrás Fejlesztési Operatív Program és a Társadalmi Megújulás Operatív Program kulcselemeit. Konkrét példákon keresztül mutassa be azok gyakorlati megvalósulását Magyarországon!
13. Ismertesse a tanulás felértékelődésének folyamatát az Európai Unió közösségi politikáiban. Mutassa be a felnőtt-tanulás területén 2006 és 2012 között született európai uniós dokumentumokat!
14. Mutassa be a felnőttképzés irányítási és tervezési mechanizmusait, illetve a munkaerőpiaci intézményrendszert! Mi jellemzi az állami szerepvállalást a felnőttképzés területén?
15. Mutassa be a magyar munkaerőpiac változásait a rendszerváltástól napjainkig! Mit értünk regionális különbségek alatt és mik ennek jellemzői? Mutassa be a Türr István Képző és Kutató Intézet feladatait!
16. Ismertesse az európai közösségi oktatási és képzési politika formálódásának főbb lépéseit 1957 és 1992 között!
17. Mutassa be, hogyan válik az egész életen át tartó tanulás az EU „oktatáspolitikájának” keretévé 1993 és 2013 között! Vázolja fel az EU felnőtt-tanulási politikájának lényegesebb célkitűzéseit az Erasmus+ program tükrében.